سر کشیترا

سور کشیترا  سال 2012 کا گائیکی ٹیلنٹ شو  کہہ لیں یا دو پڑوسی ممالکپاکستان اور بھارتی  ٹیموں کے درمیان موسیقی کی جنگ ۔ شو کی میزبانی بھارتی اداکارہ عائشہ ٹاکیہ نے کی ۔ پاکستانی ٹیم کی قیادت گلوکار، میوزک ڈائریکٹر، میوزک کمپوزر، اداکار عاطف اسلم کررہے ہیں اور  بھارتی ٹیم کی قیادت میوزک ڈائریکٹر ہمیش ریشمیا کررہے ہیں۔   

اسے بھارت میں کلرز ٹی وی اور سہارا ون ، پاکستان میں جیو ٹی وی اور آگ ٹی وی پر دکھایا گیا ہے۔  اس شو کو سائیں بابا ٹیلی فلمز نے پروڈیوس کیا اور اس کی ہدایت کاری گجیندر سنگھ نے کی ہے، جس کے پروڈکشن ہیڈ سنتوش شینڈے ہیں۔ شو کے تخلیقی ڈائریکٹر کشونش پالیت ہیں اور ایسوسی ایٹ کریٹو ڈائریکٹر محمد فیضان ہیں۔

شو کا اختتام دونوں ٹیموں کے درمیان فائنلسٹ کے آمنے سامنے آنے پہ ہوا، جس میں پاکستان کے نبیل شوکت علی نے ٹائٹل جیتا۔

فارمیٹ 
مقابلہ کرنے والوں کا فیصلہ جیوری ممبران ان کی کارکردگی کی بنیاد پر کیا اور انہیں نمبروں سے نوازا گیا جو کہ صفر  سے  دس ہوتے ہیں۔ اس کا مطلب یہ ہے کہ اگر جیوری کو کارکردگی پسند ہے تو وہ 10 دیں گے ورنہ 0۔ اس کے بعد انفرادی مدمقابل کے نشانات ٹیم کے لحاظ سے شامل کیے جاتے ہیں اور زیادہ اسکور والی ٹیم جیت جاتی ہے اور جیتنے والی ٹیم کے کپتان کو فائنلسٹ کرسیوں کے لیے مقابلہ کرنے کے لیے ایک شریک کا انتخاب کرنا پڑتا ہے۔ چار اقساط کے بعد فیس آف ہوتا ہے اور فیس آف کے فاتح کو فائنلسٹ کرسی مل جاتی ہے جس کا مطلب ہے فائنل میں سیدھا داخلہ، جبکہ ہارنے والے کپتان کو اپنے ایک مدمقابل کو ختم کرنا ہوتا  تھا ۔

فائنلسٹ 
شو کے آغاز میں 5 فائنلسٹ کرسیاں تھیں۔ سارہ رضا خان جیوری کے فیصلے کی بنیاد پر فائنلسٹ  کی نشست پر بیٹھنے والی پہلی مدمقابل تھیں۔ ملازم حسین فیس آف جیت کر دوسرے فائنلسٹ بن گئے۔ یشراج کپل تیسرے فائنلسٹ کی کرسی پر بیٹھے کیونکہ کپتان ہمیش ریشمیا نے اپنی ٹیم کے تیسرے فائنلسٹ کا فیصلہ ججوں پر چھوڑ دیا۔ بدھادتیہ مکھرجی چوتھی کرسی کے لیے مقابلہ جیت کر چوتھے فائنلسٹ بن گئے۔ پانچویں کرسی کی جنگ انتہائی دلچسپ ثابت ہوئی کیونکہ پاکستان کے نبیل شوکت علی اور ٹیم انڈیا کے دلجان آمنے سامنے ہوئے۔ آمنے سامنے ہونے کے بعد کافی ڈرامہ ہوا کیونکہ دونوں مدمقابل نے بہت اچھا گایا اور جیوری ممبران کے لیے یہ فیصلہ کرنا بہت مشکل ہو گیا کہ پانچویں فائنلسٹ کون ہونا چاہیے آشا بھوسلے دلجان کو فائنلسٹ بنانا چاہتی تھیں جبکہ عابدہ پروین چاہتی تھیں کہ نبیل شوکت علی۔ پانچویں فائنلسٹ بنیں۔ غیر جانبدار جج رونا لیلیٰ نے فیصلہ لینے سے انکار کرتے ہوئے شو سے واک آؤٹ کرنے کی دھمکی دے دی۔ کافی ڈرامے کے بعد بالآخر فیصلہ ہوا کہ پانچ کی بجائے چھ فائنلسٹ ہوں گے اور اسی لیے دلجان اور نبیل شوکت علی دونوں نے فائنل میں جگہ بنائی۔ اور فائنل میں پاکستان کے نبیل شوکت علی نے فیس آف راؤنڈ میں دلجان کو ہرا کر ٹائٹل جیتا۔

اختتام 
ٹیم انڈیا سے شہزاد علی سب سے پہلے آؤٹ ہوئے۔ ٹیم انڈیا کی طرف سے اندرانی بھٹاچرجی بھی اگلی باہر جانے والی ممبر تھیں۔ ٹیم پاکستان کے امیر علی تیسرے اور عمران علی اس کے بعد باہر ہونے والے تیسرے کھلاڑی بن گئے۔ جیسے ہی دلجان اور نبیل شوکت علی کو پانچویں فائنلسٹ چیئر کے لیے مدمقابل منتخب کیا گیا، امان تریخہ اور ندیم عباس کو باہر کردیا گیا۔

آخر  میں بینچ پر چھ فائنلسٹ تھے۔ تین پاکستان سے اور تین ہندوستان سے۔ پری فائنل میں یہ اعلان کیا گیا تھا کہ کم سے کم نمبروں والے دو فائنلسٹ کو باہر کر دیا جائے گا اور باقی چار شرکاء گرینڈ فائنلز میں جائیں گے۔ سارہ رضا خان اپنی صحت کی وجہ سے آخری دوقبل  از  فائنلز میں حصہ نہیں لے سکی تھیں اس لیے وہ بدھا دتیہ کے ساتھ باہر ہو گئیں کیونکہ ان کے سب سے کم نمبر تھے۔

جیوری کے ارکان 

   عابدہ پروین
  آشا بھونسلے
  رونا لیلیٰ

مہمان جیوری کے ارکان 

  غلام علی
  سجاد علی
  حدیقہ کیانی
  اسماعیل دربار 
  سریش واڈکر
  الکا یاگنک

ٹیم پاکستان 
کیپٹن: عاطف اسلم کوچ: رستم فتح علی خان

ممبران 

  نبیل شوکت علی <Winner>
  ملازم حسین
  عمران علی اختر
  ندیم عباس
  امیر علی
  سارہ رضا خان (صحت کے مسائل کی وجہ سے پری فائنل میں شو چھوڑ دیا)

ٹیم انڈیا 
کپتان: ہمیش ریشمیا کوچ: ہمیش ریشمیا

ممبران 

  دلجان<Runner Up>
  اشراج کپل
 بدھادیتیا مکھرجی
  شہزاد علی
  اندرانی بھٹاچارجی
  امان تریکھا

حوالہ جات

بیرونی روابط 

 رنگ
 سہارا ون ویب سائٹ
 آگ ٹی وی

جیو ٹی وی کے ڈرامے
2012ء میں ختم ہونے والے پاکستانی ٹیلی ویژن سیریل
2012ء میں شروع ہونے والے پاکستانی ٹیلی ویژن سیریل
عاطف اسلم
عمومی ثقافت میں پاک بھارت تعلقات
ویکی ڈیٹا سے مطابقت رکھنے والی مختصر تفصیل
Short description is different from Wikidata